《蝶恋花 徐州晚泊》
明代·卢雍

野树烟生斜日堕，千里帆樯，又向黄昏过。自据胡床船上坐，东山月出浮云破。

细细波流声绕舵，风苇萧萧，两岸明渔火。吹罢洞庭歌楚些，坡仙恍惚相逢我。

作者简介：（1474—1521）明苏州府吴县人，字师邵。正德六年进士。授御史。武宗北巡宣府，欲建行宫，雍疏请罢其役。巡按四川，劾巡抚马昊黩货殃民。擢四川按察副使，未任卒。有《古园集》。